ปกติมาร้านนี้ทีไร สั่งแต่เครื่องดื่มกลับค่ะ ครั้งนี้เลยอยากมาขอนั่งทานที่ร้านสักหน่อย เลยจัดไปทั้งคาวหวานและเครื่องดื่มค่ะ
 
สำหรับร้านนี้ในห้าง Central Embassy จะมีอยู่ 2 ที่ค่ะ ที่นึงอยู่ชั้นล่าง ส่วนที่ๆเรามาจะอยู่ชั้น 2 ค่ะ ใกล้ทางเชื่อมที่จะไปเซ็นทรัล ชิดลมค่ะ
 
- Spinach, Roasted Pumpkin & Butternut Squash (Size S) 175 บาท เป็นสลัดผักออร์แกนิค มีฟักทองย่าง โรยหน้าด้วย ชีส พิตาชิโอ ฮาเซลนัทและผลไม้อบแห้งค่ะ
 
อร่อยๆค่ะ ฟักทองนุ่มๆหอมๆกลิ่นย่าง ผักกรุบกรอบมันๆ มีผลไม้เคี้ยวหนุบๆ พิตาชิโอและฮาเซลนัทกรุบๆมันๆ จานนี้ทานเพลินเลย ชอบค่ะ ดูสุขภาพดีด้วย
 
- New York Cheese Cake 145 บาท เนื้อนุ่มๆ มีรสเปรี้ยวนิดๆแนวหอมๆเลมอนค่ะ เป็นรสที่แปลก แต่ก็อร่อยอีกแบบนะ ฐานเค้กนุ่มๆเหมือนขนมปังป่นไม่แข็ง ชิ้นนี้เลยทำให้นุ่มๆไปทั้งชิ้นดีค่ะ
 
- Matcha Red Bean Latte (Size M) 145 บาทเสริฟมาสวยงาม ชั้นล่างสุดเป็นถั่วแดงบดแต่ให้มาน้อยจัง ชั้นต่อมาเป็นนมสด ส่วนด่านบนสุดเป็นชาเขียวสีเข้มข้นมากๆ เราก็คนๆก่อนทาน ขมมาก 55 เข้มข้นชาเขียวสุดๆค่ะ จนขมไปหน่อย เติมน้ำเชื่อมเพิ่มจะช่วยได้หน่อยค่ะ เพราะถ้าไม่เติม พอทานเค้ก แล้วมาดื่มแก้วนี้ บอกเลยว่าขมสุดๆค่ะ 55
 
ในร้านมีที่นั่งพอสมควร มีสินค้าจำหน่ายเยอะมากๆ เหมาะมานั่งชิวๆทำงาน หรือรอเพื่อน ก็ได้เลยค่ะ